Нагадаем, што 1 ліпеня 1967 года пры аддзеле міліцыі Сенненскага раённага выканаўчага камітэта Дэпутатаў працоўных было створана аддзяленне пазаведамаснай аховы. Зразумела, што з цягам часу ўстанова зведала мноства змяненняў і рэарганізацый. Калі спачатку ў склад службы ў пераважнай большасці ўваходзілі вартаўнікі, а тэхнічная ўзброенасць і забяспечанасць транспартам заставалася нізкай, то ў 80-х гадах сітуацыя паступова пачала змяняцца. У 1983 у ахове аб’ектаў (у асаблівасці магазінаў)выкарыстоўваліся ўжо сродкі аўтаномнай сігналізацыі. А ў 1985 г. было прынята рашэнне перавесці аб’екты на ПЦН і ўвесці чатыры пасады міліцыянераў. Апошнія змены адбыліся ў мінулым годзе, калі аддзяленне аховы стала аддзелам. На працягу пяцідзесяці гадоў змянялася і кіраўніцтва, пасаду начальніка займалі шэсць чалавек: Аляксандр Бышчаў, Міхаіл Лукашэвіч, Аляксандр Яўпак, Пётр Стычынскі, Аляксандр Мацуганаў і Сяргей Камандышка, якіх у ходзе афіцыйнай часткі мерапрыемства павітаў начальнік аддзела аховы Алег Дзяшкевіч.